<!-- wp:paragraph -->
<p>На 25 февруари 2026 година, во ТГГ Бизнис Центар во Скопје, се одржа работилница за ревизија на „Профилот на безбедноста и здравјето при работа во Република Северна Македонија“, во организација на проект поддржан од Меѓународната организација на трудот.</p>
<!-- /wp:paragraph -->

<!-- wp:paragraph -->
<p>На настанот учествуваа членови на Советот за безбедност и здравје при работа, претставници на работодавачите, академската заедница и граѓанскиот сектор. Целта на работилницата беше презентација и стручна верификација на нацрт-документот, како основа за негово финализирање.</p>
<!-- /wp:paragraph -->

<!-- wp:paragraph -->
<p>Авторот на Профилот, проф. д-р Агим Шаќири, ги презентираше клучните наоди и аналитички согледувања содржани во документот, по што следеше активна и конструктивна дискусија. Учесниците дадоа стручни забелешки и препораки насочени кон унапредување на содржината, при што беше истакната важноста од сеопфатен и прецизен пристап во анализата на системот за БЗР.</p>
<!-- /wp:paragraph -->

<!-- wp:paragraph -->
<p>Во текот на работилницата беа прибрани значајни повратни информации, кои ќе бидат вградени во финалната верзија на документот. Дополнително, беше договорено членовите на Советот да достават и писмени сугестии во наредниот период, со цел обезбедување на квалитетен и инклузивен процес.</p>
<!-- /wp:paragraph -->

<!-- wp:paragraph -->
<p>Како следен чекор, авторот ќе пристапи кон интеграција на забелешките и финална обработка на Профилот, кој треба да претставува стратешки документ за унапредување на системот за безбедност и здравје при работа во државата</p>
<!-- /wp:paragraph -->