<!-- wp:image {"id":7345,"sizeSlug":"large","linkDestination":"none"} -->
<figure class="wp-block-image size-large"><img src="https://dev.bitsia.com/bzrmk/wp-content/uploads/2026/03/image00003-1024x576.jpeg" alt="" class="wp-image-7345"/></figure>
<!-- /wp:image -->

<!-- wp:paragraph -->
<p>На 11 септември 2025 година, во просториите на Министерството за економија и труд, се одржа првиот состанок на Управниот одбор на проектот „Кон безбедна и здрава работна средина во Македонија“. На состанокот присуствуваа 13 членови на Управниот одбор, номинирани претставници од релевантни институции и организации, како и претставници на донаторот и проектниот тим.</p>
<!-- /wp:paragraph -->

<!-- wp:paragraph -->
<p>Во својство на набљудувачи, присуствуваа претставници од Делегацијата на Европската Унија и имплементаторот Меѓународната организација на трудот (МОТ), како и проектниот тим кој го сочинуваа националниот проектен координатор и проектната асистентка.</p>
<!-- /wp:paragraph -->

<!-- wp:paragraph -->
<p>Состанокот започна со кратко претставување на присутните, по што едногласно беше усвоен предложениот дневен ред. Во рамки на состанокот беше одбран и претседавач на Управниот одбор, согласно предвидените процедури.</p>
<!-- /wp:paragraph -->

<!-- wp:paragraph -->
<p>Пред членовите беше презентиран проектот, кој го спроведува МОТ со финансиска поддршка од Европската Унија. Проектот има вкупен буџет од 2,88 милиони евра и ќе се реализира во периодот од мај 2025 до октомври 2028 година. Неговата главна цел е унапредување на националниот систем за безбедност и здравје при работа, како и промоција на култура на превенција.</p>
<!-- /wp:paragraph -->

<!-- wp:paragraph -->
<p>Беа презентирани и основните наоди од иницијалниот извештај, при што беше истакнато дека веќе е формиран проектниот тим, воспоставена е канцеларија и реализирана е иницијална мисија со повеќе од 15 институции. Во тек се активности за подготовка на стратегија за комуникација, како и подготовка за официјално започнување на проектот.</p>
<!-- /wp:paragraph -->

<!-- wp:paragraph -->
<p>Како дел од понатамошните активности, во следните шест месеци се планира усвојување на комуникациската стратегија, спроведување на законодавна анализа, ажурирање на националниот профил за безбедност и здравје при работа и организирање трипартитни консултации. Официјалното започнување на проектот ќе се одржи на 11 ноември 2025 година, со цел обезбедување поголема видливост и присуство на високи претставници.</p>
<!-- /wp:paragraph -->

<!-- wp:paragraph -->
<p></p>
<!-- /wp:paragraph -->